stanford-oval/wikipedia huggingface dataset:
Sinikejärv
Vesistösuhteita

Sinikejärv kuuluu Pühäjõen valuma-alueeseen, koska se on joen läpivirtausjärvi. Pääosa siihen tulevasta vedestä on peräisin Pühäjõesta, joka tulee Nahajärvestä ja jatkaa Lubjaahujärveen. Siihen tulee koillispuolelta laskeva oja pienestä lammesta.
Pühäjõgi on Võhandu jõen sivujoki. Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.
Huomautuksia

1 2 3  Kohteen ympäristön kasvillisuutta, asutusta ja nimistöä on tarkistettu Internetin Google-, Bing- tai Yandex-karttapalvelusta käyttäen järven koordinaatteja.
Jyväskylän vapaaseurakunta

| Jyväskylän vapaaseurakunta |
| --- | --- |
Suuntautuminen:  vapaakirkollisuus
Kirkkokunta:  Suomen Vapaakirkko
Perustettu:  1892
Johtava pastori:  Timo Koivisto
Pääkirkko:  Ahjokatu 16 40320 Jyväskylä
Jäseniä:  n. 800
Aiheesta muualla
Sivusto
Infobox OKNimi-testi OK: 
Jyväskylän vapaaseurakunta on vuonna 1892 perustettu jyväskyläläinen vapaaseurakunta. Seurakunnan pastori on Timo Koivisto. Seurakunnan toimitilat sijaitsevat Seppälässä Ahjokadulla. Seurakuntaan kuuluu noin 800 jäsentä. Seurakunta kuuluu Suomen Vapaakirkko -kirkkokuntaan.
Seurakunta sai alkunsa vuonna 1892 Fredrik Nyreenin herätyksen seurauksena. Vuonna 1904 seurakunta sai käyttöönsä Bethel-kirkon. Vuosina 1913 ja 1925 Jyväskylässä syntyi uutta herätys Eeli ja William Jokisen toiminnan seurauksena. Vuonna 1961 seurakunta sai käyttöönsä kirkkorakennuksen Puutarhakadulla.
Justin Gabriel

Lloyd FCW Heavyweight mestarina vuonna 2010.
Paul Lloyd Jr. (3. maaliskuuta 1981) on toisen sukupolven eteläafrikkalainen showpainija. Hänellä on sopimus World Wrestling Entertainmentin kanssa missä hän esiintyy sen SmackDown brändissä nimellä Justin Gabriel. Hän oli kilpailijana WWE NXT ohjelman ensimmäisellä kaudella missä hän sijoittui kolmanneksi ennen Nexusiin liittymistä Rawissa. Hän on entinen FCW Florida Heavyweight Champion.
Painissa

Pituus: 185 cm
Paino: 98 kg
Lopetusliikkeet
450° splash
Nimikkoliikkeet
Discus elbow smash
Slingshot senton
Spin kick
Springboard crossbody
Springboard moonsault
STO
Superkick
Lempinimet
"The South African Sensation"
Justin Furstenfeld

Justin Furstenfeld
Justin Steward Furstenfeld (s. 14. joulukuuta 1975 Houston, Teksas) on yhdysvaltalainen muusikko, joka tunnetaan Blue Octoberin laulajana, kitaristina ja lauluntekijänä. Hänellä oli myös aiempi yhtye, The Last Wish. Hänen koulunsa oli Teksasin Houstonin High School for the Performing and Visual Arts.
Furstenfeldin kuvataidetta on ollut albumien The Answers ja History for Sale kansissa.
Furstenfeld on kärsinyt mielialahäiriöstä ja sen aiheuttamista päihdeongelmista. Hän on ollut potilaana psykiatrisessa sairaalassa. Blue Octoberin rumpali Jeremy Furstenfeld on hänen veljensä. Laulaa myös Tarjan uusimmalla albumilla: Colours In The Dark, kappaleella: Medusa.
Diskografia

Sooloalbumit
Songs From An Open Book
The Last Wish
Rooftop Sessions
The First of February
Blue October
The Answers
Consent to Treatment
History for Sale
Foiled
Approaching Normal
Any Man in America
Sway
Harvard of the South
Miracle EP
Sessiomuusikkona
Canvas - Four Days Awake - "All About You"
Tarja Turunen - Colours In The Dark - "Medusa"
Zeale - FRNZ & FNGZ - "Invisible Prisons"
St. Mary’s Catholic Church

St. Mary's Catholic Church
St. Mary's Catholic Church (suom. 'Neitsyt Marian katolinen kirkko') on roomalaiskatolinen kirkko Indianapolisin kaupungissa Indianan osavaltiossa Amerikan Yhdysvalloissa. Kirkko edustaa tyyliltään uusgotiikkaa. Kirkon rakentaminen aloitettiin vuonna 1910 ja se päättyi vuonna 1912.[lähde? ] Kirkon suunnitteli arkkitehti Hermann Gaul. Kirkko on päässyt National Register of Historic Places -rekisteriin. Kirkon ulkoasu on osittain kopioitu Kölnin tuomiokirkolta.
Wikimedia Commonsissa on kuvia tai muita tiedostoja aiheesta .
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:St. Mary's Catholic Church (Indianapolis, Indiana)
Jarl Hemmer

| Jarl Hemmer |
| --- | --- |

Henkilötiedot
Syntynyt: 18. syyskuuta 1893 Vaasa
Kuollut: 6. joulukuuta 1944 (51 vuotta) Porvoo
Kansalaisuus:  suomalainen
Ammatti:  kirjailija
Kirjailija
Äidinkieli: ruotsi
Tuotannon kieli: ruotsi
Aikakausi:  1914–1940
Esikoisteos:  Rösterna, runokokoelma, 1914
Pääteokset:  Rågens rike, runokokoelma, 1922; suomeksi Viljan valtakunta, 1926. En man och hans samvete, romaani, 1931; suomeksi Mies ja hänen omatuntonsa, 1931
Aiheesta muualla
Löydä lisää kirjailijoitaKirjallisuuden teemasivulta
Tea Helenelundin suunnittelema muistolaatta on Stundarsin ulkoilmamuseossa Jarl Hemmerin kotitalon eteisessä.
Jarl Robert Hemmer (18. syyskuuta 1893 Vaasa – 6. joulukuuta 1944 Porvoo) oli suomenruotsalainen kirjailija.
Elämä ja ura

Hemmerin vanhemmat olivat varatuomari Balder (1864–1947) ja Emmy Hemmer o.s. Finnilä (1866–1943).
Hemmer kirjoitti ylioppilaaksi vuonna 1912, opiskeli venäjän kieltä ja kirjallisuutta Helsingin yliopistossa ja valmistui filosofian kandidaatiksi 1917. Hemmer oli naimisissa Saga Södermanin (1897–1987) kanssa, ja heillä oli kaksi lasta.
Jarl Hemmer aloitti kirjailijanuransa 1914 runokokoelmalla Rösterna ja teki varsinaisen läpimurtonsa julkaistuaan runokokoelman Rågens rike (Viljan valtakunta). Tunnetuin Hemmerin teoksista on Suomen sisällissotaan sijoittuva Mies ja hänen omatuntonsa (En man och hans samvete), joka ilmestyi 1931 ja josta Hemmer sai suuren pohjoismaisen romaanipalkinnon. Romaani kuvasi punaisten vankileirillä toiminutta pappia, joka menee teloitettavaksi erään punavangin asemesta.
Vuonna 1927 Hemmer osti Eckerössä Ahvenanmaalla sijainneen 1700-luvulta peräisin olevan vanhan Ängstorp-nimisen postitalon. Tässä talossa hän asui kesäisin elämänsä loppuun asti. Talvet Hemmer vietti 1933 alkaen Porvoon suomenruotsalaisessa Runoilijakodissa (Diktarhemmet). Viimeisiä Hemmerin elinvuosia varjosti alkoholismi ja lääkkeiden väärinkäyttö, ja hän teki itsemurhan Porvoossa itsenäisyyspäivänä 6. joulukuuta 1944.
Hemmerin vuonna 1886 rakennettu lapsuudenkoti Koulukatu 8:ssa Vaasassa siirrettiin vuonna 1977 Stundarsin ulkoilmamuseoon Sulvalle. Hemmer-talon nimellä tunnetussa talossa on näytteillä Hemmerin lesken Saga Hemmerin vuonna 1979 lahjoittamaa Hemmerin jäämistöä, kuten kirjoja, asiapapereita, lehtileikkeitä ja esineitä.
Teokset

Rösterna, runokokoelma, 1914 (sisällöllisesti muutettu toinen painos 1918)
Fantaster, 1915
Pelaren, runokokoelma, 1916
Förvandlingar, novellikokoelma, 1918
Ett land i kamp, runokokoelma, 1918
Prins Louis Ferdinand av Preussen, runosykli, 1919
Jordens sång, Åbo akademin avaijaisissa esitetty kantaatti, johon musiikin oli säveltänyt Jean Sibelius, 1919
Över dunklet, runokokoelma, 1919
Onni Kalpa, kertomus, 1920
De skymda ljusen, 1921
Vi ha ett större fosterland, ruotsinkielisen Pohjanmaan kulttuuriviikolle tehty juhlaruno, 1921
Rågens rike, eeppinen runoelma, 1922 (kirjan pohjalta tehtiin Ruotsissa elokuva 1929 ja 1950)
Väntan, runokokoelma, 1922
Med ödet ombord, draamarunoelma, 1924
Anna Ringars, näytelmä, 1925
Skärseld, runokokoelma, 1924
Fattiggubbens brud, romaani, 1926
Budskap, novellikokoelma, 1928
Du ljusa land, Ahvenanmaan laulu- ja musiikkiyhdistykselle tehty juhlaruno, 1928
Helg, runokokoelma, 1929
En man och hans samvete, romaani, 1931
Morgongåvan, romaani, 1934
Nordan, runokokoelma, 1936
Klockan i havet, runokokoelma, 1939
Brev till vänner, muistiinmerkintöjä, esseitä ja muistokirjoituksia, 1937
Du land, runokokoelma, 1940
Skrifter, Jarl Hemmerin teosten neliosainen muistopainos. 1–4.  1945–1946.
Dikter i urval. 1959 (Finlandssvenskt bibliotek.7.)
Suomennetut teokset

Onni Kalpa: kertomus. Suomentanut Lauri Ikonen. WSOY, 1921
Viljan valtakunta: runokokoelma. Suomentanut Hugo Jalkanen. Schildt, 1926
Mies ja hänen omatuntonsa: romaani. Suomentanut Eino Palola, runot suomentanut Toivo Lyy. Otava, 1931
Huomenlahja: romaani. Suomentanut Aukusti Simelius. Otava, 1934
Palkinnot

Tollanderin palkinto 1917, 1920
Valtion kirjallisuuspalkinto 1919, 1920, 1924, 1926, 1928, 1929, 1934
Paul Werner Lybeckin palkinto 1926, 1935
Svenska litteratursällskapet i Finlandin palkinto 1930, 1938
Karl Rosendahl dramatiska honorarium 1935
Jarl Hemmerin teosten pohjalta tehtyjä elokuvia

Rågens rike, ohjaus Ivar Johansson (Ruotsi) 1929.
Vaivaisukon morsian, ohjaus T. J. Särkkä. 1944. (Pohjana Fattiggubbens brud.)
Rågens rike, ohjaus Ivar Johansson (Ruotsi) 1950.
Sininen viikko, ohjaus Matti Kassila 1954.
1918 – mies ja hänen omatuntonsa, ohjaus T. J. Särkkä 1957. (Pohjana Mies ja hänen omatuntonsa.)
Kirjallisuutta

Ek, Thomas: Ljuset har djup: Jarl Hemmer och idyllen.  (Skrifter utgivna av Svenska litteratursällskapet i Finland, 777)  Helsinki:  Svenska litteratursällskapet i Finland, 2013.  ISSN 0039-6842.  ISBN 978-951-583-264-1.
Salminen, Johannes: Jarl Hemmer: En studie i liv och diktning 1893–1931.  (Diss. Åbo Akademi)  Helsingfors:  Schildt, 1955.
Aiheesta muualla

Vapaasti ladattavia Jarl Hemmerin e-kirjoja Projekti Lönnrotilta ja Project Gutenbergiltä
Riikonen, H. K.: / Hemmer, Jarl (1893–1944). Kansallisbiografia-verkkojulkaisu (maksullinen).  6.9.2001. Helsinki:  Suomalaisen Kirjallisuuden Seura.
Jarl Hemmerin elämäkerta (Arkistoitu – Internet Archive)
Jarl Hemmerin kokoelma Stundarsin ulkoilmamuseossa Vaasassa
Joni Soila

Joni Soila (s. 25. kesäkuuta 1973) on suomalainen juoru- ja rikosaiheisiin erikoistunut toimittaja ja televisiotuottaja. Soila on  tanskalaisen Aller mediayhtiön omistaman tv-tuotantoyhtiö Aller Studiosin toimitusjohtaja ja vastaava tuottaja. Aikaisemmin hän  on toiminut Seiska-lehden toimittajana 1994–2000 ja vastaavana päätoimittajana 2015–2018. Soila siirtyi  lokakuussa 2018 tuottajaksi Solar Republic -tuotantoyhtiöön.
Soila on työskennellyt myös Katso-lehden vastaavana päätoimittaja sekä projektijohtajana A-lehdet Oy:ssä. Soila johti operaatiota, missä Katso-lehti muutettiin perinteisestä tv-lehdestä rajuksi paljastuslehdeksi. Operaation seurauksena Aller Media osti Katson A-lehdiltä ja muutti sen takaisin tv-lehdeksi, koska pelkäsi omistamansa Seiska-lehden joutuvan vaikeuksiin. Muita Soilan työnantajia ovat olleet  Solar Television Oy, Solar Films Oy, Endemol Finland, Banijay Finland ja Aller Julkaisut Oy.  Hän on tuottanut ja käsikirjoittanut kolme kautta Suomen Big Brotheria. Solar Televisionissa hän käsikirjoitti rikosaiheisen Ratkaiseva isku -televisiosarjan ja tuotti useita isoja televisioformaatteja, jotka ovat voittaneet myös Kultainen Venla -palkintoja[lähde? ]. Vuonna 2020 hän tuotti ja käsikirjoitti huumekauppias Niko Ranta-ahosta kertovan dokumenttisarjan.
1990-luvulla ja 2000-luvulla Soila toimi politiikassa kokoomuksen järjestöissä ja Elisabeth Rehnin presidentinvaalikampanjan lehdistöpäällikkönä. Soilalla on myös liiketoimia Aasiassa. Hän on osakkaana hongkongilaisessa tuotantoyhtiössä ja thaimaalaisessa hotelliyrityksessä[lähde? ].
Joulukuussa 2007 Helsingin hovioikeus vapautti Soilan Kari Uotin omaisuuden kätkemiseen liittyvistä syytteistä, joista käräjäoikeus oli hänet edellisenä vuonna tuominnut ehdottomaan vankeuteen. Korkeimmasta oikeudesta juttu palautui hovioikeuteen, joka piti voimassa käräjäoikeuden vankeustuomion kevennettynä ja tuomitsi Soilan vuonna 2012 vuoden ehdolliseen vankeuteen törkeästä kätkemisrikoksesta. Soila toimii nykyisin tanskalaisen Aller-mediayhtiön omistaman Aller Studios Oy:n toimitusjohtajana ja vastaavana tuottajana. Hänen viimeisimpiä tuotantojaan ovat Katiska(kaudet 1. ja 2.), Sofia Belórfista kertova Sofian salaisuudet (kaudet 1. ja 2.), Lahko, Peter Nygård – naamion takana ja Pako – Janne "Nacci" Tranbergin tarina .
Smyrnan suuri palo

Smyrnan palo, 1922.
Smyrnan suuri palo oli tulipalo, joka tuhosi suuren osan Smyrnan satamakaupunkia syyskuussa 1922. Palo sai alkunsa Turkin armeijan joukkojen vallattua Smyrnan 9. syyskuuta, mihin Turkin itsenäisyyssota päättyi. Palon aiheuttajasta ei ole päästy yksimielisyyteen lukuisista silminnäkijähavainnoista huolimatta.
Aiheesta muualla

Kuvia tai muita tiedostoja aiheesta Smyrnan suuri palo Wikimedia Commonsissa
Jäähdyskylän työväentalo

| Jäähdyskylän työväentalo |
| --- | --- |
Sijainti:  Jäähdyspohja, Virrat
Valmistumisvuosi:  1. talo: 1910 2. talo: 1933
Rakennuttaja:  Jäähdyskylän Työväenyhdistys ry
Runkorakenne:  hirsi
Julkisivumateriaali:  lauta
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Jäähdyskylän työväentalo oli Virtain kaupungin Jäähdyspohjan kylässä sijainnut työväentalo.
Historiaa

Vuonna 1906 Jäähdyspohjassa pidettiin kokous, jonka tuloksena päätettiin perustaa Jäähdyspohjan työväenyhdistys. Paikalla oli väkeä sekä Jäähdyspohjan että Hauhuun kylistä. Vuoden mittaan selvisi kuitenkin, ettei yhteinen yhdistys toiminut, joten molempiin kyliin päätettiin perustaa oma yhdistyksensä. Jäähdyskylän työväenyhdistys perustettiin vuonna 1907.
Yhdistys vuokrasi jo perustamisvuonna tontin, ja talo valmistui vuonna 1910. 1910-luvulla yhdistys oli taloudellisissa vaikeuksissa, ja se oli vuoteen 1916 mennessä joutunut luovuttamaan talonsa yksityishenkilölle velkoja vastaan. Uusi omistaja antoi kuitenkin yhdistyksen toimia talossa. Yhdistys lakkasi ilmeisesti muiden vaikeuksien ja sisällissodan yhteisvaikutuksesta toimimasta ja aloitti uudestaan marraskuussa 1919. Talo kuitenkin päätyi Virtain kunnalle ja kouluhuoneistoksi 1920-luvulla.
Vuonna 1927 yhdistys osti kunnalta uuden tontin ja rakensi talon, joka valmistui vuonna 1933. Vuonna 1937 kirjoitettiin, että se oli ”laittanut itselleen hyvän talon”. Tuolloin yhdistyksen toiminta oli vilkasta. Aiemmin toiminta oli ilmeisesti loppunut ainakin lähes kokonaan, mutta sukupolvenvaihdoksen myötä se oli jälleen virkistynyt. Iltamia oli pidetty ”tuhkatiheään”, ja vuonna 1937 järjestettiin myös arpajaiset.
Työväentalo päätettiin myydä vuonna 1968. Vuonna 1989 yhdistys lopetettiin ja tontti lahjoitettiin Virtain sosialidemokraattiselle kunnallisjärjestölle.
Smyth

Smyth on muun muassa seuraavien henkilöiden sukunimi:
Brad Smyth (s. 1973), kanadalainen jääkiekkoilija
Charles Piazzi Smyth (1819–1900), brittiläinen tähtitieteilijä, Skotlannin Astronomer Royal ja pyramidologi
Ethel Smyth (1858–1944), brittiläinen säveltäjä ja feministi
Greg Smyth (1966–2018), kanadalainen jääkiekkoilija
Henry DeWolf Smyth (1898–1986), yhdysvaltalainen fyysikko ja diplomaatti, Smythin raportin kirjoittaja
John Smyth (1570–1612), englantilainen baptistisaarnaaja ja uskonnonvapauden puolustaja
Ryan Smyth (s. 1976), kanadalainen jääkiekkoilija.
Kuvitteellisia henkilöitä

Carina Smyth, elokuvasarjassa Pirates of the Caribbean
| --- | --- |
: Tällä täsmennyssivulla luetellaan henkilöitä, joilla on sama sukunimi.
Skópelos (kunta)

| Skópelos Skópeloksen kunta Σκόπελος Δήμος Σκοπέλου |
| --- | --- |
 Skópeloksen kaupunki.
 Kunnan sijainti
 Skópelos
 Koordinaatit: 39°7′N, 23°43′E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Thessalia
Alueyksikkö:  Sporadit
Hallinto:  
 – Asutustyyppi:  kunta
 – Kallikrates-koodi:  2503
 – Kuntakeskus:  Skópelos
Pinta-ala:  
 – Kokonaispinta-ala:  96,229 km²
Väkiluku (2011):  4 960
 – Väestötiheys:  51,54 as./km²
Aikavyöhyke:  UTC+2
 – Kesäaika:  UTC+3
Postinumero:  370 03
Suuntanumero(t):  24240
Rekisterikilpi:  BO
 
 www.skopelos.gov.gr 
Infobox OKVirheellinen NIMI-arvo: 
Skópelos (kreik. Σκόπελος eli Δήμος Σκοπέλου, Dímos Skopélou) on Kreikan kunta, joka sijaitsee Sporadien alueyksikössä Thessalian alueella. Kunnan pinta-ala on 96,229 neliökilometriä ja väkiluku 4 960 (vuonna 2011). Kunnan kuntakeskus on Skópelos.
Skópeloksen kunta käsittää koko Skópeloksen saaren. Sen lisäksi kuntaan kuuluvat pienemmät, asumattomat saaret Ágios Geórgios, Dasiá, Mikró ja Strongyló. Saaret kuuluvat Sporadien saariryhmään ja sijaitsevat Egeanmeressä Skiáthoksen ja Alónnisoksen saarten välissä.
Kunnan osat

Skópeloksen kunta muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Glóssa | Athéato | 12 |
| Glóssa | Glóssa | 993 |
| Glóssa | Loutráki | 163 |
| Klíma | Klíma | 43 |
| Klíma | Néo Klíma | 463 |
| Skópelos | Agnóntas | 22 |
| Skópelos | Kalógiros | 6 |
| Skópelos | Mýloi | 23 |
| Skópelos | Pánormos | 76 |
| Skópelos | Skópelos | 3 090 |
| Skópelos | Stáfylos | 69 |
Yhteensä: 4 960
Aiheesta muualla

Kuvia tai muita tiedostoja aiheesta Skópelos Wikimedia Commonsissa
Δήμος Σκοπέλου. Skópeloksen kunnan verkkosivut. (kreikaksi)
Thessalian alue
| --- | --- |
Kardítsan alueyksikkö:   Argithéa  Kardítsa  Límni Plastíra  Mouzáki  Palamás  Sofádes 
Lárisan alueyksikkö:   Agiá  Elassóna  Fársala  Kilelér  Lárisa  Témpi  Týrnavos 
Magnesian alueyksikkö:   Almyrós  Nótio Pílio  Rígas Feraíos  Vólos  Zagorá-Mourési 
Sporadien alueyksikkö:   Alónnisos  Skiáthos  Skópelos 
Tríkalan alueyksikkö:   Farkadóna  Metéora  Pýli  Tríkala
Jäähdytystorni

Cattenomissa Ranskassa sijaitsevan ydinvoimalan jäähdytystorneista kohoaa suuret määrät vesihöyryä.
Jäähdytystorni on laite, jolla voidaan viilentää jotain kiertoainetta, yleensä vettä, liki ympäristön lämpötilaan. Tyypillisimmät käyttökohteet ovat lauhdevoimalaitos ja ydinvoimala, joissa tornilla lauhdutetaan höyryturbiinista tuleva matalapaineinen höyry vedeksi. Tähän tornia käytetään alueilla, joilla ei ole riittävästi viileää jäähdytysvettä käytettävissä. Alueilla, joilla jäähdytysvettä on tarjolla kuten Suomessa, käytetään edullisempaa lauhdutinta. Leningradin ydinvoimalan uusien yksiköiden jäähdytykseen rakennetaan kuitenkin jäähdytystornit eikä lämpöä siirretä Suomenlahteen. Venäjän nykyinen laki kieltää uusien voimalaitosten jäähdytyksen luonnonvesiin. Satelliittikuvien perusteella (esim. Google Maps) samanlainen ratkaisu oli rakenteilla myös Tšernobylin kesken jääneille viitos- ja kuutosreaktoreille. Muita käyttökohteita ovat muun muassa öljyjalostamot ja petrokemian laitokset.
Jäähdytystornin toiminta perustuu veden haihtumiseen. Ilmaan haihtuva vesi ottaa energiaa prosessihöyrystä ja lauhduttaa sitä vedeksi. Esimerkiksi ydinvoimaloissa käytetään lauhdevesikiertoa, johon siirretään lämpö voimalan sisäisestä kierrosta (ts. radioaktiivista vettä ei kulje jäähdytystorneissa). Vesi suihkutetaan tornin yläpäästä, josta se putoaa tornin lattialle.
Jäähdytystornit jaetaan lämmönsiirtomekanismin perusteella kahteen päätyyppiin:
märkä jäähdytystorni
kuiva jäähdytystorni
Aiheesta muualla

Kuvia tai muita tiedostoja aiheesta Jäähdytystorni Wikimedia Commonsissa
St. Maryn piirikunta

St. Maryn piirikunta (engl. St. Mary Parish, ransk. Paroisse de Sainte-Marie) on Yhdysvaltojen Louisianan osavaltiossa sijaitseva piirikunta. Sen väkiluku oli 49 774 vuonna 2018. Piirikunnan hallintokeskus on Franklinin kaupunki. Piirikunta on perustettu vuonna 1811.
Aiheesta muualla

Kuvia tai muita tiedostoja aiheesta St. Maryn piirikunta Wikimedia Commonsissa
Juhana III (veistos)

Juhana III:n patsas Julinin korttelissa Turussa.
Juhana III on taiteilija Sofia Saaren rintakuvaveistos Turussa Julinin korttelissa Casagranden talon edustalla. Pronssiveistos juhlistaa alueen 30-vuotista rakennuskannan kunnostusurakkaa. Arkkitehti Benito Casagranden tilaaman muistomerkin paljasti kulttuuri- ja urheiluministeri Stefan Wallin vuonna 2009.
Saari kuvaa Juhanan pitkäpartaisena noin viisikymppisenä kuninkaana. Hän liittyy vahvasti Turun historiaan ja myös patsaan sijaintipaikan historiaan. Koska ruotsinkieliset olivat omineet Turun tuomiokirkon itselleen, määräsi Juhana tontille rakennettavaksi kirkon suomenkieliselle väestölle. Rakennushanketta ei kuitenkaan saatu koskaan vietyä loppuun.
Porissa oleva Juhana Herttuan kokovartalopatsas vuodelta 2008 on myös Saaren tekemä.
Juhana II

Juhana II voi tarkoittaa ainakin seuraavia hallitsijoita:
Juhana II (1319–1364), Ranskan kuningas
Juhana II (1397–1479), Aragonian kuningas
Juhana II (1405–1454), Kastilian kuningas
Juhana II (1455–1495), Portugalin ja Algarven kuningas
Juhana II, tanskalaisen Hannu I:n (1455–1513) nimi Ruotsin kuninkaana (1497-1501)
Juhana II (1468–1505), Monacon herra
Juhana II Kasimir (1609–1672), Puola-Liettuan kuningas
Juhana II (1840–1929), Liechtensteinin ruhtinas.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Juhana II”, voi hakea sivunnimihaulla, laajalla sivunnimihaulla tai tekstihaulla.
St. Martinin piirikunta

St. Martinin piirikunta (engl. St. Martin Parish, ransk. Paroisse de Saint-Martin) on Yhdysvaltojen Louisianan osavaltiossa sijaitseva piirikunta. Sen väkiluku oli 53 621 vuonna 2018. Piirikunnan hallintokeskus on St. Martinvillen kunta. Piirikunta on perustettu vuonna 1811.
Aiheesta muualla

Kuvia tai muita tiedostoja aiheesta St. Martinin piirikunta Wikimedia Commonsissa
St. Mary (joki)

| St>  Mary |
| --- | --- |
 St. Mary NASA:n satelliittikuvassa. Pohjoinen on kuvan vasemmassa yläkulmassa.
Alkulähde:  Yläjärvi 
Laskupaikka:  Huronjärvi 
Maat:   Kanada  Yhdysvallat
Pituus:  125  km
Alkulähteen korkeus:  184  m
St. Mary on Kanadan ja Yhdysvaltojen rajalla sijaitseva 125 kilometriä pitkä joki, joka yhdistää Yläjärven ja Huronjärven toisiinsa. Joen keskivaiheilla on yli 6 metriä korkea koski sekä kaksi Sault Ste. Marie -nimistä kaupunkia, joista pohjoisempi sijaitsee Kanadan puolella ja eteläisempi Yhdysvaltojen puolella. Kaupunkien nimeen sisältyvä sault on vanha ranskan kielen sana, joka tarkoittaa koskea tai putousta.
Historiallisesti St. Mary oli tärkeä Pohjois-Amerikan alkuperäiskansoille – etenkin ojibwayt verkkokalastivat sen koskista paljon siikoja. Tiettävästi ensimmäisenä eurooppalaisena joella kävi ranskalainen tutkimusmatkailija Étienne Brûlé vuonna 1622. Samalla vuosisadalla joenrannalle rakennettiin jesuiittojen lähetysasema (1668) ja kaksi ranskalaisten omistamaa turkisten kauppapaikkaa (1689), mutta ne autioituivat 1600-luvun lopulla käytyjen irokeesisotien aikana. Vuonna 1798 North West Company rakensi St. Maryn koskien ohi ensimmäisen kanavan, mutta amerikkalaiset tuhosivat sen vuoden 1812 sodassa.
Myöhemmin St. Maryn joelle rakennettiin sulkujärjestelmä, josta on tullut eräs maailman vilkasliikenteisimmistä, vaikka joki on jäässä viisi kuukautta vuodessa. Sulkujärjestelmään kuuluu Yhdysvaltojen puolella neljä sulkua ja Kanadan puolella yksi pienempi sulku, joka on osa kulttuurihistoriallisesti merkittävää Sault Ste. Marien kanavaympäristöä. Joen yli on rakennettu myös silta, joka yhdistää Sault Ste. Marien kaksoiskaupungit toisiinsa. Vuonna 2000 Kanadan valtio myönsi joelle luonnonperintökohteen statuksen (heritage river).
Intiaaneja kalastamassa St. Maryn koskissa vuonna 1901.
Aiheesta muualla

Kuvia tai muita tiedostoja aiheesta St. Maryn joki Wikimedia Commonsissa
Solaris (kirja)

| Solaris |
| --- | --- |
 Suomenkielisen painoksen kansi
Kirjailija:  Stanisław Lem
Kieli:  puola
Genre:  science fiction
Julkaistu:  1961
Suomennos
Suomentaja:  Matti Kannosto
Kustantaja:  Kirjayhtymä, Tammi
Julkaistu:  1973

Löydä lisää kirjojaKirjallisuuden teemasivulta
Solaris on Stanisław Lemin psykologinen tieteisromaani vuodelta 1961. Solaris on vaikuttanut suuresti tieteisfantasian kehitykseen ja saanut runsaasti tunnustusta. Teos on käännetty usealle kielelle.
Kirjan pohjalta on tehty kaksi elokuvaa: Andrei Tarkovskin Solaris (1972) ja Steven Soderberghin Solaris (2002). Matti Kannoston suomentama Solaris julkaistiin 1973.